Αξιολόγηση επιπτώσεων ανθρωπογενών δραστηριοτήτων στη λίμνη Κορώνεια:
Creators: name: Μπάκα, Στεργιανή Κωνσταντίνου
Publisher: name: Aristotle University of Thessaloniki
Year: 2011
Subjects: Υγρότοπος
Πιέσεις
Επιπτώσεις
Wetland
Pressures
Impacts

description: Ο υγρότοπος της Κορώνειας δέχεται εδώ και δεκαετίες τις έντονες πιέσεις των ανθρωπογενών δραστηριοτήτων, με αποτέλεσμα την δραματική υποβάθμισή του. Η υποβάθμιση αυτή εκφράστηκε όχι μόνο με την μεταβολή των φυσικοχημικών και βιολογικών συνθηκών του, αλλά και με την αλλαγή των υδρομορφολογικών χαρακτηριστικών του (στάθμη επιφάνειας νερού, στάθμη υπόγειων υδροφορέων), συνθήκες που οδήγησαν στην δραματική πτώση της στάθμης του νερού (μηδενική στάθμη νερού) τον Αύγουστο του 2009. Στο Αναθεωρημένο Σχέδιο Αποκατάστασης της λίμνης Κορώνειας προτάθηκαν 17 έργα και δράσεις για την αποκατάσταση του υποβαθμισμένου οικοσυστήματος. Τα έργα που ολοκληρώθηκαν και δόθηκαν σε λειτουργία κατά τη διάρκεια του έτους 2009 ήταν η Ενωτική Τάφρος (Νοέμβριος 2009), η Απομάκρυνση των Βιομηχανιών και των Βιομηχανικών Γεωτρήσεων περιμετρικά του υγροτόπου, το σχέδιο δράσης της Δ/νσης Υδάτων της ΠΚΜ για την επιβολή περιοριστικών μέτρων στις γεωτρήσεις, καθώς και η εφαρμογή του Αγροπεριβαλλοντικού προγράμματος.Η ολοκλήρωση των έργων αυτών είχε ορατά αποτελέσματα στην γενικότερη κατάσταση του συστήματος. Έτσι, σκοπός της εργασίας αυτής είναι η αξιολόγηση των πιέσεων και επιπτώσεων στο υγροτοπικό οικοσύστημα της Κορώνειας, για την εκτίμηση της αποτελεσματικότητας των εγκεκριμένων διαχειριστικών παρεμβάσεων. Για την αξιολόγηση αυτή επιλέχθηκαν δείκτες καταγραφής γεωργικών, βιομηχανικών και αστικών πιέσεων καθώς και δείκτες αξιολόγησης επιπτώσεων όσον αφορά στα υδρομορφολογικά χαρακτηριστικά και τις φυσικοχημικές παραμέτρους ποιότητας του υδάτινου σώματος της λίμνης Κορώνειας. Οι δείκτες επιπτώσεων περιλαμβάνουν υδρομορφολογικά χαρακτηριστικά (στάθμη επιφάνειας νερού, στάθμη υπόγειων υδροφορέων), φυσικοχημικές παραμέτρους (pH, ηλεκτρική αγωγιμότητα (EC), Ιόντα Na+, K+, Ca2+, Mg2+, F-, Cl-, Br- , Νιτρώδη NO2-, Νιτρικά Ιόντα NO3-, Φωσφορικά Ιόντα PO4-3, Θειικά Ιόντα SO4-3, Οργανικό φορτίο εκφραζόμενο ως Ολικός Οργανικός Άνθρακας (TOC), Ολικό Άζωτο, Ολικός Φώσφορος) καθώς και την παρουσία κάποιων Βαρέων Μετάλλων (Μόλυβδος και Μαγγάνιο). Από την παρακολούθηση αυτή, η οποία για τις ανάγκες της παρούσας διήρκησε από τον Ιούλιο του 2009 έως τον Ιούλιο του 2010, παρατηρήθηκε ότι μετά την έναρξη της λειτουργίας των έργων, η επιφάνεια της στάθμης της λίμνης και των υπόγειων παρουσιάζουν ανοδική πορεία και οι τιμές των φυσικοχημικών παραμέτρων όπως και οι συγκεντρώσεις των βαρέων μετάλλων παρουσιάζουν ενδείξεις μείωσης. Τέλος, από την αξιολόγηση των αποτελεσμάτων αυτών συμπεραίνεται ότι η εφαρμογή μιας ολοκληρωμένης οριζόντιας και κάθετης διαχείρισης (δράσεις αναίρεσης πιέσεων και επιπτώσεων αντίστοιχα), αποτελούν τον πιο αποτελεσματικό τρόπο αποκατάστασης υποβαθμισμένων συστημάτων, όπως αυτό της Κορώνειας.
description: Throughout the last decades the wetland of Koronia has been receiving intense pressures caused by human activities, leading to the dramatic degradation of the wetland. This degradation has been expressed not only by the change of physicochemical and biological conditions but also by the change of hydro-morphological characteristics (level of surface water and underground water level). These conditions led to the drastic water level reduction of Koronia in August of 2009. In the Revised Draft for the rehabilitation of the lake Koronia 17 projects and actions were proposed for the rehabilitation of this degraded ecosystem. The projects that were completed and placed into operation during the year 2009 were the connecting ditch between the lakes Koronia and Volvi, the removal of some industries and their drills, the action plan of the Water Directorate of the Region of the Central Macedonia for the imposition of restrictive measures in drilling and finally the application of the agri-environmental program. The completion of these projects had visible effects on the overall status of the ecosystem. Thus, the purpose of this project is the assessment of the pressures and their impacts on the wetland ecosystem of Koronia in order to assess the effectiveness of the approved management interventions. For this assessment some recording indicators for agricultural, industrial and urban pressures were selected, as well as some impact assessment indicators for the hydromorphological characteristics and physicochemical parameters that show the water quality of Lake Koronia. These impact indicators include hydromorphological characteristics (level of surface water and underground water), physicochemical parameters (pH, EC, concentrations of ions, Nitrite NO2-, Nitrate NO3-, Phosphate PO4-3, Sulphate SO4-3, Organic load expressed as Total organic Carbon (TOC), Total nitrogen, Total phosphorus) and finally the presence of some heavy metals (Lead and Manganese). The monitoring of these impact indicators lasted from July 2009 until July 2010. During this monitoring a rise in the level of the surface water and groundwater level was observed. The levels of physicochemical parameters such as the concentrations of heavy metals showed signs of reduction. Finally, the evaluation of these results concluded that the implementation of an integrated vertical and horizontal management is the most effective way of restoring degraded systems such as the Koronia case.